# SIA “IT kompetences centrs” pētniecības projektu vērtēšanas kritēriji projektā “Informācijas un komunikācijas tehnoloģiju kompetences centrs pētniecībai"

Vērtēšanas kritēriji ir precizējami un tiek vērtēti punktu vērtībā.

Kritērijiem ir paredzētais minimālais punktu skaits, ko nesasniedzot, pētniecības projekts tiek noraidīts, sniedzot rakstisku paskaidrojumu par konkrētu kritēriju neizpildi.

## Atbilstības kritēriji

## Pētniecības projekta iesniedzēja atbilstības kritēriji

|  |  |  |  |
| --- | --- | --- | --- |
| **Nr.** | **Kritērijs** | **Vērtēšanas skala** | **Skaidrojums** |
|  | Pētniecības projekta iesniedzējs un sadarbības partneri neatbilst grūtībās nonākuša komersanta statusam saskaņā ar Komisijas regulas Nr. 651/2014 2. panta 18. punkta definīciju. | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā |
|  | Pētniecības projekta iesniedzējs un sadarbības partneri neatbilst izslēgšanas kritērijiem, kas noteikti Ministru kabineta noteikumu Nr. 32, 9.01.2024., 31. punktā. | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā  IT kompetences centrs, vērtējot, pieteikumu, balstās uz pētniecības projekta iesniedzēja apliecinājumu, un tam pieejamo informāciju |
|  | Pētniecības projekta iesniedzējam Latvijas Republikā nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, izņemot nodokļu maksājumus, kuru maksāšanas termiņš saskaņā ar likuma "Par nodokļiem un nodevām" 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos vai attiecībā uz kuriem ir noslēgts vienošanās līgums saskaņā ar likuma "Par nodokļiem un nodevām" 41. pantu. | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā |
|  | Pētniecības projekta iesniedzējs atbilst **komercdarbības atbalsta nosacījumiem** atbilstoši Ministru kabineta noteikumos par pasākuma īstenošanu noteiktajam (šajā kritērijā tiek vērtēta nozares atbilstība valsts atbalsta normām, darbību atbilstība valsts atbalsta normām, kā arī pieprasītā *de minimis* finansējuma apjoma atbilstība). | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā |
|  | Pētniecības projekta iesniedzējam ir **pieredze sadarbībā ar zinātniskajām institūcijām** (kopīgi veikti pētījumi vai pasūtīti pētījumi) vai pēdējo trīs noslēgto finanšu gadu laikā pirms pētniecības projekta iesnieguma iesniegšanas tas ir izstrādājis un ieviesis ražošanā **jaunu produktu vai tehnoloģiju**. | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā |
|  | Pētniecības projekta iesniedzēja visās pētniecības atbalsta programmas 5.1.1.2.i. 2. kārtas investīcijas IT kompetences centra atlasēs iesniegto pētniecības projektu **grantu summa** nepārsniedz 33% no pēdējo 3 noslēgto gadu vidējā apgrozījuma. | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā.  Kritērijā izvērtējama granta summa tikai pētniecības atbalsta programmas 5.1.1.2.i. investīcijas "Atbalsta instruments pētniecībai un internacionalizācijai" otrās kārtas īstenošanas noteikumi” ietvaros. |

Minimālais un maksimālais vērtējums šajā kritēriju kopā ir 6 punkti. Ja vērtējums ir mazāks par 6 punktiem, pētniecības projekts tiek noraidīts.

## Pētniecības projekta atbilstības kritēriji

| **Nr.** | **Kritērijs** | **Vērtēšanas skala** | **Skaidrojums** |
| --- | --- | --- | --- |
|  | Pētniecības projekts netiks īstenots **neatbalstāmā nozarē** un netiks veiktas neatbalstāmās darbības saskaņā ar MK noteikumu 46. punktu. | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā |
|  | Ja pētniecības projekta plānotais ieviešanas termiņš ir garāks par sešiem mēnešiem, pētniecības projekta iesniegumā ir norādīti **pētniecības projekta posmi** un plānotie posmu rezultāti, pēc kuru pabeigšanas tiek pārvērtēta pētniecības projekta turpināšanas lietderība. | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā |
|  | Pētniecības projektā paredzēta **sadarbība[[1]](#footnote-2)** ar pētniecības un zināšanu izplatīšanas organizāciju vai pētījuma īstenotājs (komersants) atbilst vismaz sekojošām prasībām:   * komercsabiedrībā ir nodarbinātas vismaz piecas personas ar doktora zinātnisko grādu; * komercsabiedrība sagatavo zinātnisku produkciju (tehnoloģijas, patenti vai publikācijas); * vismaz desmitā daļa no komercsabiedrības iepriekšējā gada apgrozījuma paredzēta zinātniskajai darbībai,   vai paredzēta sadarbība ar citu komersantu, kas atbilst augstāk minētajām prasībām. | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā |
|  | Pētniecības projekta pieprasītā atbalsta jeb granta summa nav mazāka par 50 000 EUR un lielāka par 400 000 EUR. | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā |
|  | Pētniecības projekta komercializācijas potenciāls: vismaz 25 procenti no finansējuma apmēra (granta) ir paredzēts **eksperimentālajām izstrādnēm.** | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā |
|  | Pētniecības projekta **īstenošana jāuzsāk** ne vēlāk kā 2026. gada 5. janvārī un **jāpabeidz** ne vēlāk kā līdz 2027. gada 30. novembrim. | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā |
|  | Ja Komisija lūdz pētījuma īstenotāju **prezentēt** pētījumu, tad pētījuma prezentācijā piedalās visu sadarbības partneru pārstāvji un vadošais pētnieks. | Nav: 0 punkti  Ir: 1 punkts | Minimālais vērtējums – 1 punkts. Pētniecības projekts tiek noraidīts, ja nesaņem vismaz 1 punktu šajā kritērijā |

Minimālais un maksimālais vērtējums šajā kritēriju kopā ir 7 punkti. Ja vērtējums ir mazāks par 7 punktiem, pētniecības projekts tiek noraidīts.

## Vispārējie kritēriji

|  |  |  |  |
| --- | --- | --- | --- |
| **Nr.** | **Kritērijs** | **Vērtēšanas skala** | **Skaidrojums** |
|  | Pētniecības projekts atbilstoši horizontālā principa “Ilgtspējīga attīstība” pamatnostādnēm paredz eko-inovatīvu tehnoloģiju attīstību un ieviešanu. | Nav: 0 punkti  Ir: 5 punkti | Kritērijs piešķir pētniecības projektam papildus punktus |
|  | Pētniecības projekts atbilst viedās specializācijas jomai vai uzņēmējdarbības atklājuma procesā[[2]](#footnote-3) noteiktajai specializācijas jomai vai apakšjomai - **Informācijas un komunikācijas tehnoloģijas**. | Nav: 0 punkti  Ir: 10 punkti | Minimālais vērtējums – 10 punkti. Pētniecības projekts tiek noraidīts, ja nesaņem vismaz 10 punktus šajā kritērijā |
|  | Pētniecības projekta atbilstība 4.-8. tehnoloģiskās gatavības līmenim (TRL) un norādīts pētījuma veids - rūpnieciskais pētījums, eksperimentālā izstrāde vai tehniski ekonomiskā priekšizpēte. | Nav: 0 punkti  Ir: 10 punkti | Minimālais vērtējums – 10 punkti. Pētniecības projekts tiek noraidīts, ja nesaņem vismaz 10 punktus šajā kritērijā |
|  | Pētniecības projekts atbilst IT kompetences centra **pētniecības virzieniem:**   1. augstāk minētie aspekti pētījumā pilnībā aprakstīti un pamatoti; 2. augstāk minētie aspekti pētījumā ir aprakstīti, bet aprakstā nav skaidri norādīts, kā pētījuma rezultāti atbilst kompetences centra attīstības stratēģijai un tajā noteiktajiem pētniecības virzieniem; 3. augstāk minētie aspekti pētījumā aprakstīti un pamatoti nepilnīgi un nepietiekami. | A: 5 punkti  B: 3 punkti  C: 0 punkti | Minimālais vērtējums – 3 punkti.  Pētniecības projekts tiek noraidīts, ja nesaņem vismaz 3 punktus šajā kritērijā |
|  | Pētniecības projekts paredz **principa “nenodarīt būtisku kaitējumu”** ievērošanu.   1. darbību uzskata par tādu, kas nodara būtisku kaitējumu klimata pārmaiņu mazināšanai, ja tā rada ievērojamas siltumnīcefekta gāzu (SEG) emisijas; 2. darbību uzskata par tādu, kas nodara būtisku kaitējumu attiecībā uz mērķi “pielāgošanās klimata pārmaiņām”, ja tā izraisa pašreizējā klimata un gaidāmā klimata nelabvēlīgās ietekmes palielināšanos uz pašu darbību vai uz cilvēkiem, dabu vai aktīviem; 3. darbību uzskata par tādu, kas nodara būtisku kaitējumu ilgtspējīgai ūdens un jūras resursu izmantošanai un aizsardzībai, ja tā kaitē ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus, vai jūras ūdeņu labam vides stāvoklim; 4. darbību uzskata par tādu, kas nodara būtisku kaitējumu aprites ekonomikai, ieskaitot atkritumu rašanās novēršanu un to reciklēšanu, ja tā rada būtisku neefektivitāti materiālu izmantošanā vai dabas resursu tiešā vai netiešā izmantošanā, vai ja tā būtiski palielina atkritumu rašanos, sadedzināšanu vai apglabāšanu, vai ja atkritumu ilgtermiņa apglabāšana var radīt būtisku un ilgtermiņa kaitējumu videi; 5. darbību uzskata par tādu, kas nodara būtisku kaitējumu piesārņojuma novēršanai un kontrolei, ja tās rezultātā būtiski pieaug piesārņotāju emisijas gaisā, ūdenī vai zemē; 6. darbību uzskata par tādu, kas nodara būtisku kaitējumu bioloģiskās daudzveidības un ekosistēmu aizsardzībai un atjaunošanai, ja tā būtiski kaitē ekosistēmu labam stāvoklim un izturētspējai vai kaitē dzīvotņu un sugu, t. sk. Savienības nozīmes dzīvotņu un sugu, aizsardzības statusam. | Nav: 0 punkti  Ir: 5 punkti | Minimālais vērtējums – 5 punkti.  Pētniecības projekts tiek noraidīts, ja nesaņem vismaz 5 punktus šajā kritērijā |

Minimālais vērtējums šajā kritēriju kopā ir 28 punkti. Maksimālais vērtējums šajā kritēriju kopā ir 35 punkti. Ja vērtējums ir mazāks par 28 punktiem vai saņēmis nepietiekamu vērtējumu kādā no kritērijiem, kas paredz pētniecības projekta pieteikuma noraidīšanu, pētniecības projekts tiek noraidīts.

## Kvalitātes kritēriji

## Starpnozaru pētījumu kvalitātes kritēriji

| **Nr.** | **Kritērijs** | **Vērtēšanas skala[[3]](#footnote-4)** | **Skaidrojums** |
| --- | --- | --- | --- |
|  | Pētniecības projekts paredzēts kā **starpnozaru sadarbības pētniecības projekts –**  divu vai vairāku dažādu nozaru (ar dažādiem saimnieciskās darbības statistiskās klasifikācijas kodiem) saimnieciskās darbības veicēju dalīšanās vai apmaiņa ar informāciju, resursiem, tehnoloģijām, metodēm, lai kopīgi izstrādātu jaunu produktu vai pakalpojumu, kur, atsevišķi darbojoties, nevar sasniegt vēlamo rezultātu. | Atbilstoši zemāk definētajiem sadarbības veidiem. | Kritērijs piešķir pētniecības projektam papildu punktus.  Ja pētniecības projekts atbilst vairākiem sadarbības veidiem, tiek piešķirts vērtējums apakškritērijā ar augstāko vērtējumu. |
|  | Vismaz divi saimnieciskās darbības veicēji (komersanti) pētījuma īstenošanā iesaistīsies kā **sadarbības partneri**, nodrošinot efektīvu sadarbību[[4]](#footnote-5), dodot ieguldījumu pētījuma īstenošanā un dalot riskus, rezultātus un intelektuālo īpašumu. | Ir: 10 punkti |
|  | Saimnieciskās darbības veicēji ir veikuši **iepirkuma procedūru** pirms pētniecības projekta pieteikuma iesniegšanas kompetences centram un paredz noslēgt līgumu starp komersantiem pēc pētījuma pieteikuma iesniegšanas kompetences centram vismaz 30% apmērā no pētījuma attiecināmo izmaksu kopsummas. Iepirkuma gadījumā pētījuma rezultātā gūtais intelektuālais īpašums var piederēt vienam saimnieciskās darbības veicējam. | Ir: 8 punkti |
|  | Pētījuma projektā starpnozaru sadarbība balstīta **nodomu protokolā**, kurā pētījuma aktivitāšu finansējumu sedz pētniecības projekta iesniedzējs, savukārt sadarbības partneris finansējumu nesaņem, bet izskata nākotnes sadarbības iespējas vai bezatlīdzības ceļā piedāvā pētījuma īstenotājam izmantot komersanta īpašumā esošās iekārtas, tehnoloģiju, zināšanas vai speciālistus. | Ir: 5 punkti |

Minimālais punktu skaits summāri starpnozaru pētījumu kvalitātes kritērijos, lai pētījuma projekts tiktu uzskatīts par starpnozaru pētījumu un tiktu apstiprināts kā starpnozaru pētniecības projekts – 5 punkti, tomēr šī minimuma nesasniegšana nav par iemeslu pētniecības projekta noraidīšanai, jo kritēriji piešķir papildus punktus. Maksimālais punktu skaits summāri starpnozaru pētījumu kvalitātes kritērijos – 10 punkti.

Kopējā vērtējuma noteikšanai starpnozaru pētījumi tiks vērtēti arī pēc visiem nozares pētījumu kritērijiem un uz tiem attiecas nozares pētījumiem noteiktie izslēdzošie nosacījumi.

## Starptautisko pētījumu kvalitātes kritēriji

| **Nr.** | **Kritērijs** | **Vērtēšanas skala** | **Skaidrojums** |
| --- | --- | --- | --- |
|  | Pētniecības projekts ir saņēmis **izcilības zīmogu** Eiropas Savienības pētniecības un inovāciju programmā "Apvārsnis Eiropa" vai **apstiprināts kā starptautisks Eiropas kopējo interešu projekts** (IPCEI). | Nav: 0 punkti  Ir: 5 punkti | Kritērijs piešķir pētniecības projektam papildus punktus. |
|  | Pētniecības projekts paredzēts kā **starptautisks pētījums**:   * Ārvalstu partnera, kuram ir reģistrēta filiāle Latvijā, iesaiste pētniecības projektā ir vismaz 20% no kopējām pētījuma attiecināmām izmaksām; * Pētniecības idejas pieteikšanas brīdī starp pētniecības vadošo projekta īstenotāju un ārvalstu partneri ir noslēgts nodomu protokols par pētījuma īstenošanu; * Pētniecības projekta īstenotājs nodrošina ārvalstu partnera projekta izmaksu pamatojošo dokumentu tulkošanu uz latviešu valodu projekta īstenošanas laikā; * Ārvalstu partnera pārstāvis piedalās pētījuma prezentācijā. | Nav: 0 punkti  Ir: 5 punkti | Kritērijs piešķir pētniecības projektam papildus punktus.  Pētniecības projektam jāatbilst visiem kritērija apakšpunktiem, lai tas saņemtu atbilstošo vērtējumu par kritērija izpildi. |

Minimālais punktu skaits šajos kritērijos, lai pētījuma projekts tiktu uzskatīts par starptautisku pētījumu un tiktu vērtēts kā starptautiskais pētniecības projekts – 5 punkti tomēr šī minimuma nesasniegšana nav par iemeslu pētniecības projekta noraidīšanai, jo kritēriji piešķir papildus punktus. Maksimālais punktu skaits šajos kritērijos – 10 punkti.

Kopējā vērtējuma noteikšanai starptautiskie pētījumi tiks vērtēti arī pēc visiem nozares pētniecības projektu kritērijiem un uz tiem attiecas nozares pētījumiem noteiktie izslēdzošie nosacījumi.

## Nozares pētniecības projektu kvalitātes kritēriji

| **Nr.** | **Kritērijs** | **Vērtēšanas skala** | **Skaidrojums** |
| --- | --- | --- | --- |
|  | Pētnieciskā projekta rezultātus:   1. **paredzēts publicēt** vismaz divos zinātniskos rakstos, kas indeksēti Web of Science, SCOPUS, ERIH (A vai B), DBLP, ScienceDirect vai Elsevier datubāzēs, vai izplatīt tādā tehniskā vai zinātniskā konferencē, kuras rakstu krājums indeksēts Web of Science, SCOPUS, ERIH (A vai B), DBLP, ScienceDirect vai Elsevier datubāzēs; 2. paredzēts publicēt vismaz vienā zinātniskajā rakstā, kas indeksēts Web of Science, SCOPUS, ERIH (A vai B), DBLP, ScienceDirect vai Elsevier datubāzēs, vai izplatīt tādā tehniskā vai zinātniskā konferencē, kuras rakstu krājums indeksēts Web of Science, SCOPUS, ERIH (A vai B), DBLP, ScienceDirect vai Elsevier datubāzēs; 3. nav paredzēts publicēt zinātnisku rakstu veidā vai izplatīt konferencēs, vai arī tie neatbildīs augšminētajām prasībām. | A: 5 punkti  B: 1 punkts  C: 0 punkti | Minimālais vērtējums – 1 punkts.  Pētniecības projekts tiek noraidīts, ja nesaņem vismaz 1 punktu šajā kritērijā |
|  | Pētniecības projekta **komercializācijas potenciāls**:   1. vismaz 30 procenti no finansējuma apmēra (granta) ir paredzēts eksperimentālajām izstrādnēm; 2. vismaz 25 procenti, bet mazāk par 30 procentiem no finansējuma apmēra (granta) ir paredzēts eksperimentālajām izstrādnēm; 3. mazāk par 25 procentiem no finansējuma apmēra (granta) ir paredzēts eksperimentālajām izstrādnēm. | A: 5 punkti  B: 3 punkti  C: 0 punkti | Minimālais vērtējums – 3 punkti.  Pētniecības projekts tiek noraidīts, ja nesaņem vismaz 3 punktus šajā kritērijā |
|  | Pētniecības projekta **inovāciju potenciāls**:   1. vismaz 25 procenti no finansējuma apmēra (granta) ir paredzēts rūpnieciskajam pētījumam; 2. mazāk par 25 procentiem no finansējuma apmēra (granta) ir paredzēts rūpnieciskajam pētījumam. | A: 5 punkti  B: 0 punkti | Minimālais vērtējums – 5 punkti.  Pētniecības projekts tiek noraidīts, ja nesaņem vismaz 5 punktus šajā kritērijā |
|  | Pētniecības projekta **mērķi un jaunās zināšanas:**   * Pētniecības projektā definētie mērķi ir mērāmi un sasniedzami; * Pētniecības projektā paredzētās iegūstamās zināšanas nav pieejamas citur vai ir aizsargātas, attiecīgi šo zināšanu iegūšana palielina industrijas zināšanu apjomu.  1. Augstāk minētie aspekti pētniecības projektā pilnībā aprakstīti un pamatoti; 2. Augstāk minētie aspekti pētniecības projektā ir aprakstīti, bet apraksts par definētajiem mērķiem un sasniedzamajiem rezultātiem nav pienācīgi pamatots un nav skaidri norādīts, kā jauniegūtās zināšana palielina industrijas zināšanu apjomu; 3. Augstāk minētie aspekti pētniecības projektā aprakstīti un pamatoti nepilnīgi un nepietiekami. | A: 5 punkti  B: 3 punkti  C: 0 punkti | Minimālais vērtējums – 3 punkti.  Pētniecības projekts tiek noraidīts, ja nesaņem vismaz 3 punktus šajā kritērijā |
|  | Pētniecības projekta iesniedzēja **pētniecības un attīstības izdevumi** procentos no neto apgrozījuma vidēji pēdējo 3 noslēgto gadu laikā:   1. vismaz 10 procenti; 2. vismaz 4,5, bet mazāk par 10 procentiem; 3. vismaz 3, bet mazāk par 4,5 procentiem; 4. vismaz 1,5, bet mazāk par 3 procentiem; 5. mazāk par 1,5 procentiem. | A: 5 punkti  B: 4 punkti  C: 3 punkti  D: 2 punkti  E: 0 punkti | Minimālais vērtējums – 2 punkti.  Pētniecības projekts tiek noraidīts, ja nesaņem vismaz 2 punktus šajā kritērijā |

Minimālais vērtējums šajā kritēriju kopā ir 14 punkti. Maksimālais vērtējums šajā kritēriju kopā ir 25 punkti. Ja vērtējums ir mazāks par 14 punktiem vai saņēmis nepietiekamu vērtējumu kādā no kritērijiem, kas paredz pētniecības projekta pieteikuma noraidīšanu, pētniecības projekts tiek noraidīts.

## Ietekmes kritēriji

| **Nr.** | **Kritērijs** | **Vērtēšanas skala** | **Skaidrojums** |
| --- | --- | --- | --- |
|  | Pētniecības projekta **ekonomiskais pamatojums**:   * Pētniecības projektā ir norādīta un analizēta veicamo vai jau veikto investīciju lietderība un pamatotība, kā arī komercializācijas potenciāls. * Projekta iesniedzējs demonstrē skaidru izpratni par tirgus situāciju un tendencēm. * Pētniecības projekta iesniegumā ir skaidri definēti un pašreizējai tirgus situācijai atbilstoši ekonomiskie mērķi. * Pētniecības projektā ir pamatota granta finansējuma stimulējošā ietekme jaunu produktu un tehnoloģiju izstrādei, norādot, kas un kādā veidā tiks stimulēts. * Pētniecības projekta iesniegumā ir skaidri aprakstīti un ir pārbaudāmi:   1. komersanta finansiālā līdzdalība pētniecības projektā finansējuma intensitātei atbilstošajā apjomā;   2. finansēšanas avoti projektā paredzētajai pašu līdzfinansējuma daļai  1. Augstāk minētie aspekti pētniecības projektā pilnībā aprakstīti un pamatoti; 2. Augstāk minētie aspekti pētniecības projektā ir aprakstīti, bet aprakstā iztrūkst pienācīgas detalizācijas, lai vērtētājs varētu gūt pārliecību, ka augstāk minētie aspekti ir atbilstoši pamatoti un izskaidroti; 3. Augstāk minētie aspekti pētniecības projektā aprakstīti un pamatoti nepilnīgi un nepietiekami. | A: 5 punkti  B: 3 punkti  C: 0 punkti | Minimālais vērtējums – 3 punkti.  Pētniecības projekts tiek noraidīts, ja nesaņem vismaz 3 punktus šajā kritērijā |
|  | Projekta pieteikumā ir skaidri aprakstīta pašreizējā situācija (*state of the art*) un **jauniegūto zināšanu un vērtību potenciāls**. Pētniecības projekta iesnieguma iesniedzēji demonstrē izpratni un vīziju par jauniegūto zināšanu un vērtību potenciāla pielietošanas veidu un ietekmi, un demonstrētais apjoms, ietekme un ieguvumi savā kopumā kompensē paredzamās pētniecības projekta izmaksas.   1. Augstāk minētie aspekti pētījumā pilnībā aprakstīti un pamatoti; 2. Augstāk minētie aspekti pētījumā ir aprakstīti, bet aprakstā nav pienācīgi aprakstīts un pamatots, kāda ir pašreizējā situācija (state of the art) un jauniegūto zināšanu un vērtību potenciāls; 3. Augstāk minētie aspekti pētījumā aprakstīti un pamatoti nepilnīgi un nepietiekami. | A: 5 punkti  B: 3 punkti  C: 0 punkti | Minimālais vērtējums – 3 punkti.  Pētniecības projekts tiek noraidīts, ja nesaņem vismaz 3 punktus šajā kritērijā |
|  | Pētniecības projekta iesniegumā tiek demonstrēts, ka iezīmētais jauniegūto **zināšanu apgabals** papildina kompetences centra stratēģijā izvirzītās pētniecības jomas vai arī tam ir būtiska tieša vai netieša ietekme uz inovāciju iespējām šajās pētniecības jomās:   1. Augstāk minētie aspekti pētījumā pilnībā aprakstīti un pamatoti; 2. Augstāk minētie aspekti pētījumā ir aprakstīti, bet aprakstā nav pamatots un izskaidrots, kā jauniegūto zināšanu apgabals papildina kompetences centra stratēģijā izvirzītās pētniecības jomas vai arī tam ir būtiska tieša vai netieša ietekme uz inovāciju iespējām šajās pētniecības jomās; 3. Augstāk minētie aspekti pētījumā aprakstīti un pamatoti nepilnīgi un nepietiekami. | A: 5 punkti  B: 3 punkti  C: 0 punkti | Minimālais vērtējums – 3 punkti.  Pētniecības projekts tiek noraidīts, ja nesaņem vismaz 3 punktus šajā kritērijā |

Minimālais vērtējums šajā kritēriju kopā ir 9 punkti. Maksimālais vērtējums šajā kritēriju kopā ir 15 punkti. Ja vērtējums ir mazāks par 9 punktiem vai saņēmis nepietiekamu vērtējumu kādā no kritērijiem, kas paredz pētniecības projekta pieteikuma noraidīšanu, pētniecības projekts tiek noraidīts.

## Izpildes kritēriji

| **Nr.** | **Kritērijs** | **Vērtēšanas skala** | **Skaidrojums** |
| --- | --- | --- | --- |
|  | Pētniecības projekta iesniedzēja **iepriekšējās pieredzes vērtējums** Kompetences centru, H2020 vai Horizon Europe programmās:   1. pētniecības projekta iesniedzējam ir vismaz 5 gadus ilga iepriekšēja Kompetences centru, H2020 vai Horizon Europe programmu projektu īstenošanas pieredze; 2. pētniecības projekta iesniedzējam ir vismaz 1 gadu ilga iepriekšēja Kompetences centru, H2020 vai Horizon Europe programmu projektu īstenošanas pieredze; 3. Pētniecības projekta iesniedzējam nav iepriekšējas Kompetences centru, H2020 vai Horizon Europe programmu pētījumu projektu pieredzes. | A: 5 punkti  B: 1 punkts  C: 0 punkti, pētniecības projekta iesniedzējs (-i) nevar pretendēt uz pētniecības projekta granta summu, kas lielāka par 75’000 EUR. Ja šis kritērijs neizpildās, pētījums noraidāms | Kritērijs dod pētniecības projektam papildus punktus.  Kritērijs attiecas uz katru pētniecības projekta partneri atsevišķi. Vērtējums pieņemts atbilstoši augstākajam no vērtējumiem, ko saņem pētniecības projekta partneri, tomēr, ja kādam no partneriem vērtējums atbilst C kategorijai un šī partnera pieprasītais grants pārsniedz 75 000 EUR, pētniecības projekts tiek noraidīts. |
|  | Pētniecības projekta **administratīvā kapacitāte.** Pētniecības **projekta vadītāja/koordinatora** līdzšinējā pieredze ne mazāka apjoma ES projektu vadībā/koordinēšanā IT kompetences centra pētnieciskajos virzienos:   1. vismaz pieci gadi; 2. vismaz divi gadi, bet mazāk par pieciem gadiem; 3. mazāk par diviem gadiem. | A: 5 punkti  B: 2 punkti  C: 0 punkti | Kritērijs dod pētniecības projektam papildus punktus. |
|  | Pētniecības projekta **administratīvā kapacitāte.** Pētniecības **projekta grāmatveža** līdzšinējā pieredze ES projektu grāmatvedības nodrošināšanā:   1. vismaz pieci gadi; 2. vismaz divi gadi, bet mazāk par pieciem gadiem; 3. mazāk par diviem gadiem. | A: 5 punkti  B: 2 punkti  C: 0 punkti | Kritērijs dod pētniecības projektam papildus punktus. |
|  | Pētniecības projekta **zinātniskā kapacitāte**. Pētniecības projekta iesniedzēja publikāciju skaits kādā no IT kompetences centra zinātniskajiem virzieniem laika periodā pēdējo 5 (piecu) gadu laikā, kuras ir indeksētas datubāzēs saskaņā ar MK noteikumu punktu 67.3.:   1. vismaz 6; 2. vismaz 3, bet mazāk par 6; 3. mazāk par 3. | A: 5 punkti  B: 3 punkti  C: 0 punkti | Kritērijs dod pētniecības projektam papildus punktus. |
|  | Pētniecības projekta **zinātniskā kapacitāte**. Pētniecības projekta vadošā pētnieka publikāciju skaits kādā no IT kompetences centra zinātniskajiem virzieniem pēdējo 5 (piecu) gadu laikā, kuras ir indeksētas datubāzēs saskaņā ar MK noteikumu punktu 67.3.:   1. vismaz 3; 2. vismaz 1, bet mazāk par 3; 3. nav publikāciju. | A: 5 punkti  B: 3 punkti  C: 0 punkti | Kritērijs dod pētniecības projektam papildus punktus. |

Minimālais vērtējums šajā kritēriju kopā nav noteikts. Maksimālais vērtējums šajā kritēriju kopā ir 25 punkti. Ja pētniecības projekts ir saņēmis nepietiekamu vērtējumu kādā no kritērijiem, kas paredz pētniecības projekta pieteikuma noraidīšanu, pētniecības projekts tiek noraidīts.

Pēc pētniecības projekta novērtēšanas tiek summēts kopējais vērtēšanā saņemtais punktu skaits.

**Minimālais punktu** **skaits** kritērijos, lai pētniecības projekts tiktu apstiprināts - **64 punkti.**

**Maksimālais punktu** **skaits**, ko var saņemt pētniecības projekts - **133 punkti.**

## Papildus kritēriji

Ja vairākiem pētniecības projektiem ir **vienāds punktu skaits**, bet pieejamais finansējums nav pietiekams visu pētniecības projektu apstiprināšanai, tad papildus tiek pielietoti sekojoši principi:

1. tiek vērtēts **tuvums rezultātam inovācijai un komercializācijas potenciālam,** prioritāri atbalstot:
   * pētniecības projektu ar augstāku TRL līmeni, vai
   * pēc augstāka eksperimentālās izstrādes izmaksu īpatsvara pret kopējo projekta budžetu, vienlaikus gūstot pārliecību par pētniecības projekta iesniedzēja kapacitāti, ka tiks ieviestas jauna tehnoloģija, pakalpojums vai produkts

| **Nr.** | **Kritērijs** | **Vērtēšanas skala** |
| --- | --- | --- |
|  | Pētniecības projekta tehnoloģiskās gatavības līmenis (TRL) līmenis pētījuma pabeigšanas brīdī:   1. 8. tehnoloģiskās gatavības līmenis 2. 7. tehnoloģiskās gatavības līmenis 3. 6. tehnoloģiskās gatavības līmenis 4. 5. tehnoloģiskās gatavības līmenis | A: 5 punkti  B: 3 punkti  C: 1 punkts  D: 0 punkti |
|  | Pētniecības projekta **komercializācijas potenciāls**:   1. vismaz 30 procenti no finansējuma apmēra (granta) ir paredzēts eksperimentālajām izstrādnēm; 2. vismaz 25 procenti, bet mazāk par 30 procentiem no finansējuma apmēra (granta) ir paredzēts eksperimentālajām izstrādnēm; 3. mazāk par 25 procentiem no finansējuma apmēra (granta) ir paredzēts eksperimentālajām izstrādnēm | A: 5 punkti  B: 3 punkti  C: 0 punkti |

1. pētniecības projekta iesniedzējs ir no statistiskā reģiona ar zemāku IKP;
2. pētniecības projekts paredz eko-inovatīvu tehnoloģiju attīstību un ieviešanu:

|  |  |  |  |
| --- | --- | --- | --- |
| **Nr.** | **Kritērijs** | **Vērtēšanas skala** | **Skaidrojums** |
|  | Pētniecības projekts atbilstoši horizontālā principa “Ilgtspējīga attīstība” pamatnostādnēm paredz eko-inovatīvu tehnoloģiju attīstību un ieviešanu | Nav: 0 punkti  Ir: 5 punkti | Kritērijs piešķir pētniecības projektam papildus punktus |

Ja pētniecības projektiem pēc augstāk minēto principu vērtēšanas ir vienāds punktu skaits, tad apstiprina to pētniecības projektu, kuram ir lielāks punktu skaits kritērijā par tuvumu rezultātam inovācijai un komercializācijas potenciālam.

Ja pētniecības projektiem šajā kritērijā ir vienāds punktu skaits, tad apstiprina to pētniecības projektu, kurš ir no statistiskā reģiona ar zemāku IKP.

Ja pētniecības projektiem šajā kritērijā ir vienāds punktu skaits, tad apstiprina to pētniecības projektu, kuram ir lielāks punktu skaits kritērijā par eko-inovatīvu tehnoloģiju attīstību un ieviešanu.

1. Sadarbība ietver arī šādas organizācijas vai komersanta kā ārpakalpojuma sniedzēja iesaisti. [↑](#footnote-ref-2)
2. Uzņēmējdarbības atklājuma princips ir augšupēja (turpmāk - bottom-up) plānošanas pieeja, kas balstās uz tirgus dalībnieku (uzņēmumu, augstākās izglītības iestāžu, pētniecības institūtu, pētnieku, neatkarīgu novatoru u.c.) iesaisti attīstības iespēju identificēšanā. [↑](#footnote-ref-3)
3. Te un tālāk pētniecības padomes loceklis piešķir vērtējumu atbilstoši paredzētajiem punktiem bez starpvērtībām. [↑](#footnote-ref-4)
4. Sadarbība starp vismaz divām neatkarīgām pusēm, lai apmainītos ar zināšanām vai tehnoloģiju vai sasniegtu kopīgu mērķi, pamatojoties uz darba dalīšanu, un iesaistītās puses kopīgi nosaka sadarbības projekta tvērumu, dod ieguldījumu tā īstenošanā un dala projekta riskus un rezultātus. Viens komersants nesedz vairāk par 70 % no kopējām attiecināmajām izmaksām. Līgumpētījumus un pētniecības pakalpojumu sniegšanu neuzskata par sadarbības veidiem. [↑](#footnote-ref-5)